da en da nl ca da da de es da da da da da da da da da da da de da da da da de sv da da en da da de da en da da da de da da da da da da da da da da da da da nl da en da da es nl da
Prognose viser højere gasproduktion end forventet i år – Energistyrelsen sænker dog forventningerne til de kommende fem års olie- og gasproduktion | Energistyrelsen
31.8.2022 13:00:06 CEST | Energistyrelsen
Energistyrelsen offentliggør nye prognoser, hvor den forventede produktion af olie og gas de næste fem år er nedskrevet med henholdsvis 19 og 5 procent i forhold til sidste års prognose. Nedskrivningen skyldes i høj grad den yderligere forsinkelse af genopbygningen af Tyra-komplekset, som nu forventes afsluttet i begyndelsen af 2024. Samtidig er den forventede mængde salgsgas i 2022 en del højere end forventet i sidste års prognose.
Energistyrelsen vurderer, at den forventede mængde salgsgas i 2022 vil udgøre 0,8 mia. Nm3 svarende til 15.000 tønder olieækvivalenter pr. dag. Det er en opskrivning på 21 procent sammenlignet med sidste års prognose. Olieproduktionen forventes i 2022 at blive 3,6 mio. m3, svarende til ca. 62.000 tønder olie pr. dag. Det er en nedskrivning på 3 procent i forhold til sidste års skøn og dermed meget lig med dette års niveau.
Forøgelsen af salgsgassen i 2022 skyldes primært, at sidste års forventninger om mindre produktion grundet Covid19, som kunne vanskeliggøre arbejdet på platformene i Nordsøen, ikke er indfriet. Dette har derfor muliggjort vedligeholdelse af gasbrønde, hvorfor den forventede mængde salgsgas er højere end forventet i sidste års prognose.
Den femårige salgsgasprognose er nedskrevet med 5 procent og den femårige olieprognose er nedskrevet med 19 procent. Ændringerne i de femårige prognoser er primært et resultat af den yderligere forsinkelse af genopbygningen af anlæggene på Tyra-feltet samt – for oliens vedkommende – revurderinger af udbygningsprojekter. Energistyrelsen har tidligere beskrevet konsekvenserne af forsinkelsen af Tyra-feltet.
Se publikationen "Ressourceopgørelse og prognose, august 2022" på Energistyrelsens hjemmeside.
Nedskrivning af efterforskningsressourcerne og det teknologiske potentiale
Frem mod 2050 har Energistyrelsen foretaget en nedskrivning af forventningerne til olieproduktionen på 10 procent i det forventede forløb, mens forventningerne til gasproduktionen stort set er uændret i forhold til sidste år.
Energistyrelsen laver også en prognose for det mulige forløb frem mod 2050. Det indeholder foruden reserver og betingede ressourcer, som i det forventede forløb, også efterforskningspotentialet og det teknologiske potentiale. Det mulige forløb er for olien nedskrevet med 12 procent og for salgsgassen med 3 procent. For efterforskningsdelen foretages denne nedskrivning blandt andet på baggrund af nye oplysninger, der har givet et bedre kendskab til potentialet, mens Energistyrelsen for teknologidelen forventer et reduceret incitament i udviklingen af ny teknologi som følge af Nordsøaftalen af 3. december 2020, der har sat et sluttidspunkt for indvindingen i 2050.
Energistyrelsen offentliggør samtidig en ny ressourceopgørelse, der nedjusterer de samlede reserver og betingede ressourcer af olie i den danske del af Nordsøen med 5 mio. m3 til i alt 141 mio. m3 olie pr. 1. januar 2021. Gasressourcerne er nedjusteret med 1 mia. Nm3 til 73 mia. Nm3 salgsgas i forhold til sidste års opgørelse.
Nedenfor ses grafer for olie- og gasprognoserne.
Ingeniør Morten Birch, 33 92 68 07, mtbh@ens.dk
Tlf:+45 33 95 09 06lrsn@ens.dk
Tlf:+45 25 13 78 46tfh@ens.dk
Carsten Niebuhrs Gade 43
33 92 67 00https://ens.dk/
I Energistyrelsen gør vi en forskel hver dag. I Danmark og i lande verden over. Vores vision om at opnå et klimaneutralt samfund i vækst og balance er den største opgave, vi skal være med til at løse. Vi ved, at vi skal tænke ambitiøst, og vi ved, at vi skal tænke nyt. Vores mål er en klog, grøn omstilling, hvor Danmark går foran, og danske erfaringer anvendes globalt. Hvor grønne løsninger, sikker og effektiv forsyning og økonomi tænkes sammen.
Følg pressemeddelelser fra Energistyrelsen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Energistyrelsen
Energistyrelsen opfordrer danske arbejdspladser til at spare på energien5.10.2022 09:12:56 CEST | Pressemeddelelse
Med vinteren for døren og pressede forsyningskæder i hele Europa er det vigtigt, at de danske arbejdspladser også bidrager til at spare på energien. Sådan lyder opfordringen fra Energistyrelsen, der med en ny kampagneindsats vil gøre det nemmere for arbejdspladserne at nedbringe energiforbruget.
Energistyrelsen har modtaget to ansøgninger til Danmarks første udbud af tilladelser til lagring af CO24.10.2022 16:00:13 CEST | Pressemeddelelse
Energistyrelsen igangsatte den 15. august 2022 første udbud af tilladelser af lagring af CO2 i den danske undergrund i Nordsøen. Ved ansøgningsfristens udløb har Energistyrelsen modtaget to ansøgninger.
Erhvervspuljen modtog rekordmange ansøgninger3.10.2022 14:08:38 CEST | Nyhed
Ved den seneste åbning af Erhvervspuljen blev der ansøgt om tilskud til 449 grønne, energibesparende projekter fra danske virksomheder.
Energistyrelsen igangsætter høring om bekendtgørelsesudkast til den supplerende ansøgningsrunde for varmechecken3.10.2022 10:59:52 CEST | Nyhed
I dag sender Energistyrelsen et bekendtgørelsesudkast i høring om den annoncerede opfølgende ansøgningsrunde for varmechecken. Høringssvar skal sendes til Energistyrelsen senest den 28. oktober 2022.
Energistyrelsen genbesøger sager om planlagt lukning af kulkraftværker1.10.2022 11:22:21 CEST | Pressemeddelelse
Regeringen vil midlertidigt udskyde lukningen af dele af tre danske kraftværker, og en række partier bakker op. På den baggrund genbesøger Energistyrelsen nu tre konkrete sager om lukning af kraftværker. Formålet er at udskyde lukninger af hensyn til elforsyningssikkerheden. Initiativet ændrer ikke på Danmarks klimamål på længere sigt.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022